钦定古今图书集成/理学汇编/字学典/第157卷 > 孔子石砚赋 > 《赋翠涛砚》倪瓒
## 钦定古今图书集成/理学汇编/字学典/第157卷 > 孔子石砚赋 > 《赋翠涛砚》倪瓒

岳翁常宝翠涛石，今我还珍翠涛砚。翠涛沄沄生縠
纹，云章龙文发奇变。米芾砚山徒自惜，此砚颠应未
曾见。我初仓卒失神物，玉蟾寂寞空瞻恋。珠还合浦
乃有时，洗涤摩挲冰玉姿。书舟轻迅逐凫鹥，喜出火
宅临清漪。松雪磨香淬毛锥，天影江波淡碧滋，一咏
新诗开我眉。